સિગાર પૅન્ટ એક પ્રકારનું ટ્રાઉઝર છે જે બૉડી-ટાઇપ પ્રમાણે શેપ લે છે અને ફૉર્મલ વેઅર તરીકે વધારે પહેરાય છે. આવા ટ્રાઉઝરની બૉટમ નૅરો હોય છે. તેથી આવાં ટ્રાઉઝર પાતળી યુવતીઓએ જ પહેરવાં. જો સ્થૂળ શરીરવાળી યુવતી પહેરશે તો બૉટમ નૅરો હોવાને કારણે હિપનો ભાગ વધારે દેખાશે. સિગાર પૅન્ટ ફૉર્મલી તો સારાં લાગે જ છે, પરંતુ જો કંઈક નવું ટ્રાય કરવું હોય તો સિગાર પૅન્ટ સાથે હાઈ નેકની લૉન્ગ કુરતી પહેરી શકાય. આની સાથે હાઈ હીલ્સ જ સારી લાગશે. આવાં પૅન્ટ ખાસ કરીને પ્લેન જ સિલેક્ટ કરવાં જેથી ફૉર્મલી અને કૅઝ્યુઅલી બન્ને રીતે પહેરી શકાય.